Ye verdá qu´hai n´Asturies una masa "inerte", que nun opina, nin se politiza, nin sabe un res de lo que ye una nación, nin conocen la hestoria. Eso da llugar al pesimismu. Pero ye que nun ye cosa exclusiva d´Asturies. De siempres, una minoría activa y coles idegues nidies foron  quien a facer movilización ya camudar les coses d´una mena que nun toviere torna. Pamidea, ye meyor fixase na xente que tien idegues, nos que tienen daqué que dicir o facer. Esos poquiñinos facen la nación. Egoístes, oportunistes, babayos, etc., hailos en toes les naciones. N´Asturies, hai munchos d´esos, nun somos especiales. La masa inerte, pemeque, ye mui bultable n´Asturies por cuenta de too eso de les prexubilaciones, l´esaniciu ya emigración de la xente mozo, la baxa natalidá. Hai collacios míos non  asturianos que cuando van pal país de turismu dícenme que paez un asilu. Que nun hai neños, que too son perrucos paseando, etc. Ansí, digo que los que queden con concenxa tienen muncho llabor por delantre pa salir del pigazu y del xenocidiu non sangrín que nos fixeron, tres los ataques a la industria y a la casería. Pero fixándose nos que dean bon exemplu, non nos mazcayos